gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl sv es gl gl gl gl gl gl gl gl de sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Á medida de quen dará Medio Ambiente as axudas a colectivos do sector?
Sábado, 01 de outubro de 2022
Adega quéixase dos criterios "caprichosos"
A consellaría deixa de valorar antigüidade, traxectoria, voluntarios ou mesmo recursos adicados a proxectos ambientais na convocatoria de axudas a asociacións.
R. Noguerol - 09:30 22/07/2008
Tags: Adega medio ambiente
"Calquera asociación recentemente constituída cun número de socios mínimo, sen traxectoria previa nin criterios que avalen a súa solvencia, está nas mesmas condicións que entidades con milleiros de socios, persoal propio, décadas de traxectoria, experiencia e compromiso ambiental probados", denuncian desde a Asociación para a Defensa Ecolóxica de Galicia, Adega, ao respecto da convocatoria de axudas a entidades ambientalistas de 2008.
Unha decisión que en opinión de Adega é exemplo do manexo "caprichoso e pouco transparente" dos cartos públicos. A convocatoria estabelecida ao fío pola Consellaría de Medio Ambiente evitou pasar pola peneira do Consello Galego de Medio Ambiente e tampouco foi debatida no Observatorio Galego de Educación Ambiental. De paso, atrasou a súa publicación con criterios non revelados, e ao tempo modificou "radicalmente" as bases e baremos.
As novas bases optan por consideracións "subxectivas" e "faltas de criterio", en opinión de Adega. O máis grave, segundo denuncian, é que deixa de avaliarse "a solvencia dunha entidade á hora de recibir fondos públicos".
Consultados por Vieiros, diversos colectivos vencellados ao ecoloxismo galego, afirman ver con estrañeza a introdución de apartados específicos na convocatoria que fixan axudas concretas para "federacións" de colectivos ambientais. Trátase dunha tipoloxía non introducida até o de agora, malia a existencia desde hai tempo dunha plataforma que agrupa os principais colectivos ambientais do país, a Federación Ecoloxista Galega.
O novo criterio para a recepción de axudas coincide no tempo coa aparición da chamada Federación Galega do Medio Ambiente, integrada á súa vez por máis de trinta colectivos que, na práctica maioría, desde as asociacións con máis longa traxectoria no ecoloxismo do país, din descoñecer. Casualmente, a convocatoria de 2008 inclúe un apartado de "investimentos" exclusivo para as federacións, que ademais tamén poden concursar no resto de apartados. Por exemplo, de forma concreta, para investimentos a realizar por estas federacións fíxanse até 2.500 euros por cada entidade adherida até un máximo total de 70 mil euros por ano.
Desde Adega pídenlle á Consellaría de Medio Ambiente a modificación da norma e a aplicación de criterios "claros" relacionados coa "orientación e calidade" das actividades subvencionábeis. Durante a tarde do luns non foi posíbel obter unha resposta oficial desde a administración ao respecto destas reclamacións.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto